Bíbúg bí mvúa bí Dávid bí. Ǹkɔ́bɔ̄ Dávid, mɔ́n Yesé ǹkɔ́bɔ mod yǎ ózɔ̄ndɔ́m ényɔ́ yǎ á ngáwɔ̂ban m̀bɔ́n Zāmbá Yākɔb, ǹyia bía bí Ísraɛ̂l. 2Ǹsísīm Ńtondôbə ó ngákɔ́bɔ̄ ânyu dáma, bibúg bíé bí nə̄ óyə̄m wáma. 3Zambá Yākɔb a kɔ́bɔ yǎ, Ǹkóm Ísraɛ̂l ó ngádzó ai ma nâ: “A dzóe bod ai sósōó, ényɔ́ ā dzóe bod ai wɔ̌ŋ Zāmbá, a fulan ai m̀fyɛ̌ ńdib kídí á ńtōlé ǹló dzóbo, é kídí yāmúan təge ai miǹkúd: -m̀fyɛ̌ yā wáfyɛ bilɔ́g yā sí á mvús mvəŋ- 5owé, sə̌ yə̄ ndá dzama e yə́mə́ á kpím ábə Zambá nālá a ? Amú á ngātindi ai ma amvóé kōlé ǹtáán ǹtáán, təge sə́gəlan. Ngǎ sə énye ǎ bɔ̄ nâ akodé dámā lə́ būgúban, miǹtag myámā mí fúgúzú ? 6Hədá bod bə́ ndzóngó bə́ nə anə́ éyoá yā báwoa á fyɛ́. Ngǎ bábyɛd bɔ́ ai mɔ́ mə́bɛ̄ ? 7Mod a bi bɔ́ hə ai ekie, ngə́ ńken ákɔ̌ŋ, bádīgiban, bádīgiban á ndóan é vóm bēn bə́ nə́.